A NETFLIX SOROZATA
Jó napot, Woo ügyvédnő!
Jó napot!
Mi járatban itt kora reggel?
Azért jöttünk, mert úgy hallottam, van itt egy ügyvéd.
Tessék?
Ő az apám.
Mondtam neki, hogy az egyik bérlőm ügyvéd, és találkozni akart önökkel.
Értem.
- Jó napot! - Jó napot!
A lányom ügyvéd, de…
Mit szeretne tőle?
Kisasszony, maga az ügyvéd?
Woo Young-woo vagyok a Hanbada Ügyvédi Irodától.
Mindenhonnan Woo Young-woo.
Kajak, görög, rotátor, bab, sebes, Woo Young-woo.
Jaj, hogy maga milyen okos!
Most látom először a lányát.
Úgy tudom, zseni, summa cum laude végzett az egyetemen.
Akkor is kell belépőt fizetni,
ha nem nézzük meg a kulturális örökséget?
Tessék?
Talán üljenek le, kérem!
Tudják…
Nemrég
elköltözött az apám.
Elmentem megnézni az új házát.
A Hanbek-hegy felé mentünk,
amikor egy férfi előtűnt a semmiből, és elállta az utunkat.
Azt mondta, a Hwangdzsisza templom a kulturális örökség része,
ezért kulturális örökségi belépődíjat kell fizetnünk.
Kulturális örökségi belépődíjat?
Igen. De mondtuk neki,
hogy mi a Hanbek-hegyre megyünk, nem a Hwangdzsiszához.
Miért fizetnénk belépőt,
ha a Hwangdzsiszát nem is nézzük meg?
Te jó ég!
Erre ő azt mondta,
jogszerű belépőt szedni.
Igaz ez?
Önmagában belépőt szedni jogszerű.
A törvény 49. cikkelye kimondja.
„A nyilvánosság számára elérhető, állami tulajdonú
kulturális örökség megtekintésekor díj kérhető.”
Akkor is fizetnünk kell, ha nem is nézzük meg?
Csak mert a közelben vagyunk?
Hát…
Ez vitatható.
Ha bíróságra megyek, visszakapom a pénzemet?
Mennyibe kerül a belépő?
Háromezer von fejenként.
Akkor még ha nyer is,
ugyanannyi pénzt fog visszakapni. 3000 vont.
A per jóval többe kerül,
tehát ráfizetés lenne.
Én is ezt mondtam.
Apa, hallottad, ugye?
Az ügyvédnő szerint ráfizetnél.
Ha igazuk lenne.
szívesen kifizetném azt a 3000 vont, de akár 300 milliót is.
De egyáltalán nincs igazuk.
Ők emlegették a törvényt,
ezért a törvény erejével állok bosszút.
Mindegy, mennyibe kerül a per,
kérem vissza a 3000 vont, akkor is, ha bírósági ügy lesz belőle!
Akkor utána kell néznem az ügy részleteinek.
Hol van a Hwangdzsisza?
Egy csedzsui templom a Hanbek-hegyen.
- Micsoda? - A Csedzsu-szigeten.
A Csedzsu-szigeten?
Ahol Chunsamot és Bokszunt kiengedték
a legfelsőbb bírósági döntés után,
miután egy akváriumban tartották őket és delfinshow-kon vettek részt,
de most bébi delfinekkel úsznak?
Igen.
Niebieska noc w Jeju cz. 1
BELGYÓGYÁSZAT FIZIOLÓGIAI FUNKCIÓK VIZSGÁLATA
Jung Myeong-seok úr?
Igen.
A laboreredményért jött, ugye?
Igen.
Menjen csak be!
Rendben.
Igaz is, úgy volt, hogy ma megbeszélésünk lesz.
Sajnálom.
Igen, jöjjön be!
Üzleti útra szeretnék menni.
Üzleti útra?
Hová?
A Csedzsu-szigetre.
Ahol indo-csendes-óceáni palackorrú delfinek élnek.
Tedzsong-upban és Seogwipóban gyakran látni őket.
Itt van a delfinek élőhelye,
itt nevelik fel a…
Állj! Elég lesz.
Miről van szó?
- Miről van szó? - Ja, igen.
Jogosulatlan haszon visszatérítése.
Az ügyfél követelése 3000 von,
ennyi volt a templomi belépő.
Kulturális örökségi belépő jogcímen kérték el tőle.
Háromezer vont?
Jó ég, bolhából elefántot csinál.
Jól van?
Hogy kapta ezt az ügyet?
Hogy kaptam?
Ki az ügyfél?
Ja, igen.
Kim Yeong-bok úr, aki annak a háznak a főbérlője,
ahol apámmal lakunk.
Nem érdekli, mennyibe kerül a per.
Valóban?
Akkor…
Menjünk Csedzsura!
Maga is jön?
Akkor miért nem megyünk mindannyian?
A sors akarta, hogy mindenki itt legyen.
- Micsoda? - Tessék?
Jól hangzik, nem?
Át tudjuk szervezni a programunkat, nem? Hogy legyen időnk elutazni.
Itt nekem van a legtöbb munkám.
De…
Jun-ho!
Jöjjön maga is!
Beszélek a peres ügyvédek vezetőjével.
Hát jó…
Jól van.
Akkor Woo ügyvédnő, az ügy a magáé,
csinálja meg a napirendet, ha minden kész!
Rendben.
Ja, igen! A megbeszélés.
A delfinmegfigyelő hajókirándulások
csökkenthetik a delfinek populációját.
Az uszonyaik megsérülhetnek,
és a születési ráta csökken a stressztől.
Ezek a turizmusnak álcázott programok károsak
a veszélyeztetett állatokra nézve.
Woo ügyvédnő!
Még mindig dühös vagyok.
Tessék?
Értem.
Amiért azt mondtam,
hogy még nem járunk?
Igen.
Értem.
Ezért
amikor Csedzsura megyünk,
ne csak Chunsamot és Bokszunt nézzük meg,
hanem Seung-huit és Jeong-namot is.
Seung-huit és Jeong-namot?
Igen. A nővéremet és a férjét.
Csedzsun élnek.
Akkor úgy lesz, ahogy mondta.
Rendben.
Jut eszembe!
A Hwangdzsisza-ügy.
Igen?
Magának is Csedzsura kell mennie?
Csak 3000 von az ügyfél követelése.
Igen.
Nem nagy összeg, de rendes jutalékot kapunk.
Csak ezért elmenni Csedzsura kicsit kényelmetlen.
Ne adjam át az ügyet Jang ügyvédnek?
Van most pár csedzsui ügye,
így átvehetné…
Elmegyek.
Biztos?
Tudom, hogy ez egy kis peres ügy, de sosem lehet tudni.
Néha a kis ügyekből nagy ügy lesz, abból pedig új ügy.
Szeretnék jó példával elöl járni,
néhány kezdő ügyvédet is magammal viszek.
Ne aggódjon!
Jung ügyvéd olyan…
mintha másmilyen lenne.
Nem tudom, miért.
Hízelegő.
Akkor jó utat Csedzsura! És egyenek jókat!
Igen, asszonyom!
Szóval azt mondtad, nem jártok, és Jun-ho dühös lett?
Igen.
Akkor mondd meg neki, hogy jártok! Probléma megoldva.
Hát…
Miért? Nem akarsz járni vele?
Nem erről van szó…
- Mit jelent, ha járunk valakivel? - Tessék?
Jun-hóval mindennap együtt ebédelünk,
és együtt megyünk haza, hacsak nem túlórázunk.
Randizni is szoktunk a szabadnapjainkon.
Úgy tűnik, jól érzed magad.
Ha hivatalosan is járunk, azzal mi változik?
Találkozzak Jun-ho testvérével és a sógorával?
- Azt akarom mondani… - Várj!
Találkozol a családjával?
Igen.
A csedzsui üzleti úton találkozom velük.
- Jun-ho testvére és a sógora… - Várj!
Csedzsura mész üzleti útra?
- Igen. - Kivel?
Jun-hóval, Jung ügyvéddel,
Kwon ügyvéddel és Su-yeonnal.
Kwon Min-woo-val?
- A jóképű sráccal? - Micsoda?
Úgy látom, Su-yeon is megy.
Várj!
Hogy is magyarázzam el?
Miről beszélsz?
A srác családjával találkozik a csedzsui üzleti út alatt.
Boldogul egyedül is.
Ez az!
Ugye tudod, hogy ez fontos dolog?
Fontos?
Nem csak Jun-ho nővéréről és sógoráról van szó.
Sok mindenre figyelned kell, ha a leendő rokonaiddal találkozol.
Mire kéne figyelnem?
Először is: mondd azt, amit hallani akarnak!
Amikor belépsz a házukba, mondd: „Istenem, a házuk baromi szép!”
Amikor esztek, mondd azt:
„Istenem, ez nagyon finom! Nagyon jól főz.”
És amikor gyümölcsöt adnak:
„Majd én segítek. Remekül hámozok.”
Így.
Mintha régi szappanoperákból idéztél volna.
Mert régi szappanoperákban hallottam.
Mindegy, bármit is mond, az az adott helyzettől függ.
De a legfontosabb, hogy dicsérje meg az ételt, amit adnak!
És ne kérj kimbapot, jó?
És semmi bálnázás!
Ne kérj kimbapot, és ne beszélj a bálnákról!
Igen. És a legfontosabb, hogy legyél élénk!
Mosolyogj!
Igen, próbáld újra!
Mosolyogj!
Majdnem jó.
Cuki!
Várjunk csak!
Mi nem megyünk Csedzsura üzleti útra?
Miért mennénk?
Nekünk is el kéne mennünk.
Üzleti út, ugyan már!
És ha közben vendégek jönnek?
Mi a fenéről beszélsz?
Ő az egyetlen vendégünk.
Az egyetlen vendégünk Csedzsura megy, és mi itt maradunk?
Vele kell mennünk.
- Nem megyünk. - Menjünk!
- Nem megyünk. - Miért nem?
- Mert nem akarok. - Menjünk!
- Nem! - Menjünk Csedzsura! Üzleti útra!
Tudom. Jedol!
Ez túl könnyű volt.
Ott van az egyes szám a hátsó uszonyán.
Ez csak a bemelegítő kérdés volt.
Chunsam?
Nem talált.
Segítsen!
Hát…
Az elsők között engedték ki a fogságból,
és sikerült szabadon szaporodnia.
Ezt már említette. Hogy is hívják?
Van egy sebhelye a hátsó uszonya alatt.
Esetleg Sam…
Mit csinálnak?
Jó napot!
Próbáljuk beazonosítani a hátúszóik formájáról a delfineket.
Indo-csendes-óceáni palackorrú delfineket látunk majd.
Meg kellene tudnunk különböztetni őket.
- Kwon ügyvéd úr, csatlakozik? - Nem.
- És te, Su-yeon? - Én sem.
Mind itt vannak.
Jung ügyvéd úr, nagyon klasszul néz ki.
Úgy gondolja?
Klasszul nézek ki?
Hé!
Woo és a Young és a Young
Dong és a Geu és a Ra-mi
Woo ügyvédnő? Nem.
Rég láttam önöket.
Mi is üzleti útra megyünk Csedzsura, Szőrmók Bisztrója ügyében.
Ő az én főnököm, Szőrmók úr.
Jó napot!
Kim Min-sik vagyok, Szőrmók Bisztrójából.
Én leszek a szakácsuk.
Jó napot!
Min-sik, rég találkoztunk!
Igen.
Velünk jönnek az üzleti útra?
Hát…
Szóval így állunk?
Mi ez?
Kit érdekel?
Kisasszony, csatlakozzanak hozzánk!
Ez az!
Csedzsu!
- Csedzsu! - Hagyd abba!
- Csedzsu! - Hagyd abba! Menjünk!
Menjünk!
Cuki a kalapja!
Menjünk
Együtt
Hagyjuk magunk mögött az egészet
A csillagok alatt
A csedzsui éjszaka
Mostantól
Nem akarok
Kötöttséget
A csillagok alatt…
Mintha külföldre indulna.
Csak Csedzsura megyünk. Minek az a nagy bőrönd?
Ha nem segít, álljon félre!
Segítek.
Tessék?
Nem ül le?
De.
Nem értem, mit keresünk itt mindannyian. Sok a dolgom.
Üzleti útnak hívjuk, de olyan, mintha nyaralni mennénk, nem?
Woo ügyvédnő barátai is eljöttek.
Még nem késő kiszállni.
Miért jött el, ha ilyen sok a dolga?
Miért szalasztanám el ezt a lehetőséget? A cég fizeti az utat.
Ne legyünk a négy fal között
Inkább egy ablakból Nézzük az óceánt
Ápoljuk együtt a kumkvatot És a mandarin orchideát
Uram, felhajtaná az asztalt?
Elnézést!
A repülőgép az egyik legbiztonságosabb
közlekedési eszköz.
A repülőszerencsétlenség esélye
egy a hatvanöthöz az autóbalesethez képest.
Repülőszerencsétlenség 120 000 járatból
egyen történik,
és 11 millió emberből
egy hal meg repülőgépbalesetben.
Attól még be kéne csatolnia magát.
Jó.
Jól van? Kéri a fülhallgatót?
Nem. Igen.
Mi ez?
A repülők félelmetesek.
Mi? Azt mondta, ez a legbiztonságosabb közlekedési eszköz.
Ez fura.
A repülők nagyon furák.
GURUM AUTÓKÖLCSÖNZŐ
Mi ezt béreltük.
Mi pedig azt.
Ez az!
Király!
Én inkább…
- Azzal mennék! - Szőrmók a legjobb!
- Mi? - Szőrmók a legjobb!
- A Hengbok Bisztróba megyünk, ugye? - Igen.
A 3008-as úton megyünk
a Hwangdzsiszához,
utána pedig a bisztróba,
amit ajánlott.
Akkor ez azt jelenti, hogy beülhetek abba az autóba, ugye?
Ugye? Igen, oké.
Szőrmók úr!
Magukkal megyek.
Nagyon jól csinálja. Én is.
Egy kabrió kisbuszt kellett volna bérelnem.
Az lehetetlen.
Nem létezik olyan kisbusz.
Így van.
- Menjünk - Menjünk
- Együtt - Együtt
- Hagyjunk hátra mindent - Hagyjunk hátra mindent
- Hátra! - A csillagok alatt
- Csedzsu! - A csedzsui
- Éjszaka! - Éjszaka
- Ne legyünk - Ne legyünk
A négy fal közt
Inkább az ablakból
- Nézzünk az óceánt - Inkább!
Menjünk
- Három omegi-tteok 1800 vonért - Négyszáz vonért
Három omegi-tteok 1800 vonért
Csungvoni csirke
Három sült csirkecomb
18 000 von
HWANGDZSISZA JEGYPÉNZTÁR
BELÉPNI TILOS
Jó napot! A kulturális örökségi díjat itt kell kifizetni.
Fejenként 3000 von, és négyen vannak.
Összesen 12 000 von lesz.
Nem a Hwangdzsiszához megyünk. Akkor is fizetnünk kell?
Ha ezen az úton mennek, igen.
Törvényes a díjbeszedés.
Törvényes? Milyen törvény alapján?
Kulturális örökségvédelmi törvény.
Feltartják a mögöttük lévő autót.
Gyorsan fizessenek 12 000 vont!
A törvény 49. cikkelye.
„A nyilvánosság számára elérhető, állami tulajdonú
kulturális örökségnél díj kérhető.”
Erre gondolt?
A törvény alapján
beszedheti a belépőt.
De megmondtuk, hogy nem megyünk a Hwangdzsiszába,
mégis pénzt kér tőlünk?
Hogy higgyem el bemondásra,
hogy odamennek-e vagy sem?
A Hwangdzsisza egy hatalmas templom, három kisebb templommal.
Nagy a terület, nem tudom követni magukat,
hogy ellenőrizzem, bementek-e.
Akkor állítsa fel a jegypénztárat a Hwangdzsisza elé!
Te jó ég!
Évek óta itt szedjük be a belépőt.
A kormány tudja, hogy itt van a jegypénztár, és engedélyezte.
Ha nem tetszik, visszafordulhatnak.
Mégis hogyan?
Ezen az úton nem lehet megfordulni.
Akkor fizessenek!
Te jó ég!
Várjon egy kicsit! Állj!
Mit csinál? Felvételt készít?
Ez most komoly?
Húzza le!
Húzza le az ablakot!
Hé!
Még jobban!
Mit vett fel? Hadd nézzem!
Mit csinál?
Ez egy turistalátványosság. Nem filmezhetek?
Hadd nézzem, hogy a helyet vette fel, vagy engem!
- Nem magát vettük fel, akkor miért… - Oké. Rendben.
Mivel nem enged át, fizetünk.
Mennyit is mondott?
12 000 von lesz.
- Kérem a blokkot! - Rendben.
A kártyája.
Köszönöm.
Hwangdzsisa kulturális örökségi díját szedem be.
Az fejenként 3000 von.
- De… - Majd én kifizetem.
Tessék!
- Te jó ég! - Oké.
Igen, köszönöm.
Nem egyszerű a helyzet.
Hacsak nem fordul meg szabálytalanul,
nem jut át fizetés nélkül.
HVANGDZSISZA FELÉ
Gyönyörű!
Nagyon szép.
Várjunk! Az nem a bisztró?
HAENGUN TÉSZTA
Mi a Haengbok Bisztróba megyünk.
Tényleg.
Haengbok, Haengun…
Könnyen össze lehet keverni.
A haengbok tészta biztos jobb annál.
Szerintem igen.
De a Haengun Bisztróban többen álltak.
Nagyon éhes vagyok.
Igyekezzünk!
Egek! Nincsenek nyitva.
HAENGBOK TÉSZTA HÚSOS TÉSZTA
Úgy látom, jó ideje zárva van.
Csődbe mentek?
ÁTMENETILEG ZÁRVA
Idefelé volt egy másik hely. Elmenjünk oda?
Te jó ég!
Itt van a legjobb húsos tészta.
- Olyan jó ez a hely? - Hát…
Csedzsun a bejigeun leves híres
tele van zöldséggel és zsíros,
karakteres íze van.
A leves itt pontosan ilyen.
Az íze karakteres, de nem érződik rajta a sertésszag.
A bejigeun leves titkos recept alapján készül.
Ahogy mesélt róla, kedvem támadt kipróbálni a levest.
A tulaj jó sok húst adott mindig.
Hatalmas adag főtt disznóhúst adott a tésztához.
Fele hús, fele tészta.
De bezártak.
Menjünk a másik helyre! Éhen halok.
Igen, menjünk oda!
Jó napot! Hwangdzsisza kulturális örökségének díját szedem.
Fejenként 3000 von, és négyen vannak.
12 000 von lesz.
Nem a Hwangdzsiszához megyünk. Akkor is fizetnünk kell?
Ha ezen az úton mennek, igen.
Törvényes a díjbeszedés.
De megmondtuk, hogy nem megyünk a Hwangdzsiszába,
mégis pénzt kér tőlünk?
Évek óta itt szedjük be a belépőt.
Ha nem tetszik, visszafordulhatnak.
Mégis hogyan? Ezen az úton nem lehet megfordulni.
- Akkor fizessenek! - Várjon!
Te jó ég!
Mit csinál?
Felvételt készít?
- Mit csinál? - Vesz engem? Hadd nézzem!
Ez egy turistalátványosság. Nem filmezhetek?
Ez akkor készült, amikor a felperes ügyvédjei elhaladtak
a jegypénztár előtt.
Hasonlít arra a helyzetre, amit a felperes is tapasztalt.
Bár egyértelműen kijelentették, hogy nem a Hwangdzsiszához mennek,
a belépőt
egy fenyegetés után, elfogadható magyarázat nélkül fizették be.
A díjbeszedő talán kicsit erőszakosan viselkedett,
de a kulturális örökségvédelmi törvény 49. cikkelye alapján
törvényesen szedte be a belépőt.
Az örökségvédelmi törvény 49. cikkelye alapján
csak a látogatóktól kérhetnek belépőt.
A felperes nem volt látogató.
Nem akart bemenni a kulturális örökségi területre,
és nem látogatta meg a templomot.
A felperes
véletlenül járt a 3008-as úton.
Bíró úr, megnézné ezt a térképet?
A piros vonalon belül minden Hwangdzsisához tartozik.
A Hanbek-hegyi Nemzeti Park jelentős része,
amelyen a 3008-as számú út áthalad, a Hwangdzsisza tulajdonában van.
Az alperes ügyvédje elismeri, hogy a Hwangdzsisza
a kulturális örökségi területre hivatkozva fizettet belépőt?
A 3008-as helyi főút azért építették turisztikai útnak,
hogy azok, akik az 1988-as szöuli olimpiára érkeztek,
ellátogathassanak a Hanbek-hegy környékére.
Az emberek egyszerűen utakat használnak.
Nem nézik, hogy miért építették az utat, csak használják.
A felperes csak a GPS-t követte.
Nem azért választotta az utat,
hogy a Hwangdzsiszát megnézze.
Tényleg így történt?
Amikor a felperes fizetett,
tudta, hogy meglátogathatja az alperes területét.
Miről beszél?
Nem látta az ügyvédek felvételét?
Megjelent a semmiből, elénk állt,
és fejenként 3000 vont kért.
Fizettem, mert nem akartam elrontani az utazásunkat a lányommal.
Megértem mindkét fél érveit.
Az alperes tanút kért,
így folytatjuk az ügyet, és kitűzzük a tárgyalás időpontját.
Álljanak fel!
Mindenki Szöulból jött?
Igen.
Voltak már Hwangdzsiszában?
Még nem.
Nem akarják megnézni?
Ma a szerzetesek imádkoznak Ksitigarbhához.
Ma?
Mit csinál?
Hajoljanak meg!
Meghajlunk 158-szor. Odaadásunkat ajánljuk fel.
158-szor?
- Te jó ég! - Mi az? Mit tegyek 158-szor?
- Hajolj meg! - Hajoljak meg?
Még hányszor kell?
Még 155 van hátra.
Olyan sok?
Már csak 154.
Magának még 155 van hátra.
Előbb kezdte, mint Jung ügyvéd.
Miért számolja?
Folytassa!
Miért nem hajlong?
Katolikus vagyok.
Értem.
Maga miért nem hajlong?
Én is katolikus vagyok.
Ilyen hirtelen?
Mi a keresztneve?
Az enyém Gábriel.
Az enyém…
- Jennie! - Je…
Milyen…
Mint a BLACKPINK énekesnője?
Hajoljon meg!
Ettől az ütős hangszertől…
- Mi a baj? - …legszívesebben táncra perdülnék!
Miről beszélsz?
Miért…
Ne, hagyd abba! Ne csináld ezt!
Nyugodj meg!
A 3008-as úton gyakran vannak balesetek.
Nemcsak az embereket, de a vadállatokat is gyakran elgázolják az autók.
Nem is beszélve arról,
hogy mennyi fát vágnak ki
az útépítés miatt.
Ksitigarbhához azokért imádkozunk,
akik így hagyták el e világot.
Ksitigarbha bódhiszattva vezeti a holtakat a paradicsomba.
Ez nagyon figyelmes dolog.
És egy ilyen fontos dolog közben táncikáltál.
Mit kellett volna tennem?
Előhozta belőlem ezeket a mozdulatokat.
Hihetetlen!
Uram!
Úgy hallom, van itt egy híres kulturális örökség.
Egy híres kulturális örökség?
A guanyini Gwaebultaeng,
a kincs?
Guanyin? Gwaebultaeng? Tang?
Ez…
A Gwaebultaeng egy nagy buddhista festmény.
A templomkertben lóg szertartás közben.
A guanyini Gwaebultaeng egy festmény Avalokitesvaráról.
10,8 méter hosszú és 7,3 méter széles.
Csongdzso uralkodásának 14. évében…
10,8!
Olyan nagy?
Nos…
A könnyebb érthetőségért,
hosszabb, mint egy közönséges bálna
és kisebb, mint a csőrös bálna.
Ezt így még nehezebb megérteni.
És miért akkor magyarázol, amikor itt van az apát?
Bocsánat!
Köszönöm, hogy elmagyarázta, hogy könnyebben megértsük.
Akkor menjünk oda, ahol a kincs van!
Micsoda? Láthatunk egy kincset?
Nagyon jó vagyok a kincsvadászatban.
Tessék?
Jöjjenek velem!
Meg akarják találni a kincset?
Azt mondta, van itt egy festmény…
Az lenne az?
Az a festmény nincs is 10,8 méter.
Csak egy indo-csendes-óceáni delfin átlagos hossza.
Akkor hol lehet?
Szerintem nincs itt egy ekkora festmény.
De van.
Ott.
Ez a doboz az?
Ezt hívják Gwaebulgwének.
Ebben van a Gwaenebultaeng.
Ebben van a guanyini Gwaebultaeng.
Értem.
Nem lehet kinyitni?
A guanyini Gwaebultaenget egy évben egyszer vették elő,
Buddha születésnapján.
De tíz éve már Buddha születésnapjára sem visszük ki,
nehogy megsérüljön.
Nemzeti kincs.
Meg kell óvnunk.
Micsoda?
Akkor miért mondta, hogy megmutatja?
Nem mondtam, hogy megmutatom.
Azt mondtam, menjünk oda, ahol a kincs van.
Amit látnak, az nem minden.
Ne tévessze meg önöket, amit látnak!
Ne feledjék, mi van azon túl!
Ha…
Ha belevágok, a fájdalom…
Csendesen! Mindenki dolgozik.
Mi lenne, ha…
Mi?
Mi lenne, ha szórakoznánk?
Ez az első napunk Csedzsun. Nem tarthatunk megbeszélést.
Nem gondolják?
Olé!
Akkor valami olyasmit együnk,
amihez lehet inni.
Hozzak valamit inni?
Jól jönne egy ital.
Akkor elkísérem.
Miért? Nem kell.
A bolt elég messze van. Hogy fog mindent elcipelni?
Egyedül is menni fog.
Megoldom, még ha a fülemen is lóg a szatyor.
Akkor tegyen mindent a fülére!
Szép kis látvány lenne!
Mi van magukkal? Veszekednek?
- Nem. - Nem.
Akkor menjenek el ketten, ha úgysem veszekednek!
Most nem dolgozunk. Nem lesz megbeszélés.
Odanézzen!
Megnézzük? Ki van világítva.
Az a hosszabb út. Mindenki az italra vár.
Kit érdekel? Nekünk van italunk.
Ennyi nekünk is jár, nem?
Fogja!
Egészségére!
Hihetetlen!
Álljon ide! Csinálok egy képet.
Nem kell. Nem akarok képet.
Tegye azt le, és álljon oda!
Csak így…
Oké.
Ilyen képet akar? Olyan a haja, mint egy madárfészek.
Nem akarom, hogy lefényképezzen!
Egy pillanat!
Igen, apa.
Igen…
Rajta vagyok az ügyön.
Így vagy úgy, de megoldom.
Úgyhogy ne aggódj, és vigyázz magadra!
Rendben?
Oké.
Oké. Jó éjt!
Szia!
Valami baj van?
Nem kell aggódnia a családom szánalmas története miatt, hercegnő.
Mi az, hogy „hercegnő”?
Miért hív így?
Choi bírót…
nemrég léptették elő, ugye?
Az apámat?
A Legfelsőbb Bíróságba.
Ennyire követi mások apjának a karrierjét?
Ilyen befolyásos apa mellett örökké hercegnőként élhet.
Mi…
Azt hittem
úgy 30 éves koromig szabadabban élhetek.
De a szüleim egészsége nem teszi lehetővé.
Sok pénzt kell keresnem.
Én tartom el a családot.
Miért viselkedik hirtelen úgy, mint egy felnőtt?
Nem viselkedem úgy.
Az vagyok.
Remek az étel.
- Megjöttünk. - Megjöttek.
Köszönöm.
Le kellett vadászni a sört, vagy mi?
Rettentő nehéz volt józannak maradni.
Elnézést!
Siessenek enni!
Nagyon finom a vacsora.
Örülök, hogy ízlik.
Miről maradtunk le?
Megtudtuk, hogyan vált el Jung ügyvéd.
Micsoda? Ön nős volt, Jung ügyvéd?
Harminc évesen nősült, a felesége nyolc évvel később elhagyta.
Ne mondogassa, hogy elhagyta!
Tényleg elhagyott.
Csedzsun voltunk nászúton.
Talán ezért gondolok rá annyit.
Még akkoriban is Csedzsura jártak nászútra az emberek?
Nem csak a szüleink generációja járt ide?
Igaza van.
Az én generációm Hawaiira, Guamra és a Maldív-szigetekre jár.
A munkám miatt jöttünk Csedzsura.
Ugyanannyit dolgoztam akkor is, mint most.
Még a nászúton is dolgoznom kellett.
És ha úgy adódott volna, vissza kellett volna mennem Szöulba.
Jaj, de szomorú!
Még a nászúton is dolgozott.
Utólag belegondolva
az egész akkor kezdődött.
Egész idő alatt azt hittem,
az volt a baj, hogy sokat veszekedtünk a válás előtt.
De nem.
A nászúttal kezdődött.
Ji-su!
Jól van. Egy…
Várj, elnézést!
Halló!
Igen.
Semmi baj, mondja csak!
Nem fényképeznek? Más is ide vár.
Elnézést! Menjen csak!
Bocsánat.
Igen. Úgy tűnik, nem tisztáztuk a dolgokat az ügyféllel.
Így van. Akkor ma este elküldöm az anyagokat…
A következő tárgyalásra felkészítem.
Igen.
Igen, rendben.
Jó étvágyat!
Köszönöm.
Drágám, megjött a nyers hal. Együnk!
Jó.
Mit csinálsz?
Meg kell néznem egy fontos e-mailt. Egy pillanat.
Előbb egyél! Kihűl az étel.
Egyél! Kihűl az étel.
Hogyhogy ki fog hűlni? Nyers hal.
Ki fog hűlni. A nyers hal is kihűl!
Kész vagyok.
Ji-su!
Alszol?
Tényleg aludni fogsz?
Mennyi az idő?
Én…
Tényleg.
Nagyon késő van.
Sajnálom.
Vajon…
miért éltem így?
Elrontom a hangulatot, ugye? Sajnálom.
Igyon egyet!
Most meg mi van?
Túl hangos az óra.
A fenébe!
Igazi hercegnő vagy, Young-woo.
„Kemény a padló.”
„Bejön a fény az ablakon.”
„Nehéz a takaró.”
„Nem jó a szoba hőmérséklete.”
Eddig panaszkodtál,
most meg túl hangos az óra.
Egek!
Próbáltam aludni, de túl hangos.
Figyelj!
Szerintem az lesz az, ami a nappaliban van.
A kismutató azt mondja: „Tiktak.”
„Tiktak.”
Ha a kismutató azt mondja,
„tiktak”, akkor alvás!
Mit csinálsz?
Kelj fel!
Azt mondtad, a nappaliban van.
Állítsuk meg!
Jó.
Oké.
Ez az a szemét ott?
Igen, azt hiszem.
Micsoda?
Megvan…
Mi baja?
Székrekedése van?
Megkérdezzük, mi a baj?
Ne!
Hagyjuk békén! Az a legjobb.
Jó.
Oké.
Basszus!
A fenébe!
Kiszeded a beleket? Micsoda pazarlás!
Azt mondtad, vágjam szét.
Mit csináljak, ha a száj és a bél össze van ragadva?
Stresszes meló!
Kagylót eszünk reggelire?
Igen, gondoltam, kagylós kását főzök.
A közelben árulták, úgyhogy elmentem, és vettem.
Ilyen korán?
Ugye?
Én is ezt mondtam neki.
Hajnalban felébresztett, hogy bevásároljunk.
Jaj, köszönjük! Elkényeztetnek minket.
Ugyan, semmiség!
Su-yeon!
Tudja, melyik a legjobb szilva?
- Tessék? - Már megint kezdi.
A puszilva.
- Mi? - A puszilva.
Szilva, puszilva.
Be kéne tömnöm a száját.
Be kéne tömnöm a száját!
- Kiszedni a beleit! - Jó reggelt!
Virágok?
De szépek!
Maga vette, Jun-ho?
Én vettem.
Elmentem kocogni, egy néni árulta az utcán.
Mi a baj?
Már nem is olyan szép, hogy én vettem?
Azt mondta: „De szép!”
Nem is így mondtam.
Az agyamra megy!
Mi folyik itt? Veszekedtek?
Nem tudom.
Szerintem nem vesszük komolyan, hogy Tae Su-mi
a Taesan Ügyvédi Iroda elnöke volt.
Nagyon aggódom emiatt.
Igen.
Természetesen önként lemondott,
mielőtt miniszterjelölt lett volna,
de az is igaz, csak megörökölte
az elnöki posztot a Taesant megalapító apjától.
Igen.
A Taesan egy piacbarát ügyvédi iroda, nem?
Tae Su-mi férje Choi Gyu-ho, a Gangcshon Group elnöke.
A koreai igazságügyi miniszter férje
- egy vezérigazgató? - Most jön a Spongyabob!
Nem tudom, mit gondoljak.
Young-woo, Spongyabob.
- Nem is nézed? - Később.
Még egyszer, a testét járja át a friss levegő!
Lassan lélegezzen ki, és engedje ki a levegőt!
Lazítsa el az arcát és a testét!
Lélegezzen be,
és fújja ki!
Woo ügyvédnő, most beszéltem telefonon a nővéremmel.
Mehetek így megnézni a palackorrú delfineket?
Ha esetleg elvakítana a nap,
felveszek egy sapkát és ellenfényes matricát.
Van távcsövem, amin stabilizátor van,
és tízszeres rajta a zoom. És egy gépem, ami sorozatképet csinál.
Nos, igen. Azt hiszem, ennyi elég.
De Woo ügyvédnő…
a nővérem és a férje sokat készültek.
Micsoda?
Egy semleges találkozót akartam, gondoltam, teázhatnánk.
De Seung-hui már rég nem látott,
és mivel maga is velem jön, gondolom, nem akart csak teázni.
Azt mondta, sok ételt készített,
azt kérte, hogy ne ebédeljünk, mielőtt átmegyünk,
de nem hiszem, hogy kimbapot csinált.
Akkor…
Milyen ételt készíthetett?
Hát, szerintem húst
és nyers halat.
Értem.
Hús és nyers hal.
Igen.
Felhívjam, hogy nem eszünk velük?
Ne!
Hús és nyers hal.
Bár nem akarom, megeszem, amit adnak.
És jó lesz.
Nem kell erőltetnie!
Majd felhívom, és…
Ne!
Ne aggódjon!
De…
A delfinek és a cápák is versengenek az ételért.
De az indo-csendes-óceáni palackorrú delfinek Csedzsunál élnek,
így amikor a cápák közelednek, csoportosan űzik el őket.
Emiatt a csedzsui búvárokat nem támadják meg a cápák,
amíg a vízben dolgoznak.
De néha a delfinek ellopják az ételüket,
amiért a búvárok olyan keményen megdolgoztak.
Értem.
Miért nincs itt egyetlen delfin sem?
Indulnunk kell Seung-huihoz.
Seung-hui!
Jeong-nam!
Szia, Jun-ho! Hát itt vagy!
Rég találkoztunk, Jun-ho.
Nem nagy dolog, idefelé vettük.
Nem kellett volna.
- És ő… - Igen.
Jó napot! Woo Young-woo vagyok.
Mindkét irányból Woo Young-woo.
Kajak, görög, rotátor, bab, Woo Young-woo.
Jó ég! Értem.
A bútorai baromi szépek!
Belát a házba?
Leülünk?
- Igen, gyertek! - Üljetek ide!
Tessék!
Seung-hui azóta lázasan készülődött, mióta megtudta, hogy jöttök.
Egek!
Rengeteg mindennel készült. Biztos fárasztó volt.
Semmi gond. Van gyümölcs is vacsora után.
Gyümölcs!
Segítek. Nagyon jó vagyok a hámozásban.
Értem.
Együnk!
Jó étvágyat!
Köszönöm.
Biztos nem láttatok sokat a szigetből, ha üzleti útra jöttetek.
Nem.
De azért voltunk a Hanbek-hegyen és a Hwangdzsiszában.
Mielőtt idejöttünk, kimentünk a tedzsong-upi partra.
De nincsenek delfinek Tedzsong-upban…
Nem. Nem beszélhet róluk.
Tessék?
Ilyen helyzetben nem szabad beszélni a bálnákról.
Kimbapot sem szabad kérni.
Értem.
Young-woo, jól van?
Mintha erőltetné az ételt, mert nem akarja megenni.
Woo ügyvédnő, ne erőltesse!
Ne egye meg, ha nem akarja!
Jól vagyok.
Egek, ez nagyon finom!
Nagyon jól főz.
Hol marad már Woo ügyvédnő?
Lehet, hogy nem találja a mosdót.
Pesztrálod?
A házunk nem egy labirintus. Miért ne találná meg a mosdót?
Igaza van, Jun-ho. Azt mondtad, okos lány.
Miért hívod „Woo ügyvédnő”-nek?
Magázódsz vele.
Azt hittem, jártok.
Így beszélünk a munkahelyen.
Majd letegeződünk.
Nem mondod el anyáéknak, ugye?
- Mit? - Hogy Young-wooval jársz.
- Miért? - Szerinted?
Rájuk akarod hozni a frászt?
Nem veszed el, nem kell, hogy feleslegesen aggódjanak.
Miről beszélsz? Miért hoznám rájuk a frászt?
Drágám, erről majd beszéljünk máskor! Meghallhatja Young-woo.
Nehéz a kapcsolatotok.
A nővéred vagyok, és zavar. Ha a szüleink megtudják…
Seung-hui!
Lee Jun-ho!
Csak azt akarjuk, hogy boldog légy.
Hozz haza olyan lányt, aki boldoggá tesz!
Ne olyat, akit pesztrálnod kell.
Hogy mondhatsz ilyet?
Most találkoztatok először. Azt hiszed, mindent tudsz róla?
Ne mondd el a szüleinknek!
Még nem is ismered.
Ne mondj róla ilyeneket!
A felperes azt állítja, hogy csak a 3008-as úton haladt át,
és nem járt Hwangdzsisza kulturális örökségénél.
Uram, mit gondol erről az állításról
a buddhista kulturális örökség szakértőjeként?
Szerintem csak azért mondja,
mert nem ismeri a hagyományos hegyi templomokat.
Miért…
Miért gondolja ezt?
Sokan hiszik, hogy a guanyini Gwaebultaeng
Hwangdzsisza egyetlen kulturális öröksége.
Mivel nemzeti kincsnek minősítették.
De a templom kulturális öröksége valójában
a felszíni terület.
A felszíni terület?
Így van. Az egész terület.
A kulturális örökség nem mozdítható el,
mint egy múzeum festménye.
Az épületet, a kisebb templomokat
a környék kis templomjait
és a környezetet is érinti.
Hwangdzsisza esetében
milyen kulturális örökségről van szó?
Hwangdzsisza és a kisebb templomairól,
a Sanrokamról,
a Banggakamról
és a Puszamról.
És a Hanbek-hegyi Nemzeti Park azon része is idetartozik,
amelyen a 3008-as főút is áthalad.
Nincs több kérdésem.
A felperes ügyvédje kérdezhet.
Jung ügyvéd!
Mi a baj? Jól van?
Egy pillanat!
- Jung ügyvéd! - Te jó ég!
Jól van?
- Jól van? - Keljen fel!
- Hívjanak mentőt! - Jung ügyvéd!
Hogy találjuk meg a Hengbok Bisztró tulajdonosát?
A felesleges dolgokat nem akarta.
Lehet, hogy többé nem tud a bisztróban enni.
Hwangdzsisza beszedheti a kulturális örökségi belépőt.
Ez fontos a környék számára is.
Vajon én boldoggá tudom tenni Jun-hót?
Tényleg tetszem magának?
Szerintem nem kéne járnunk.
Sajnálom.
A feliratot fordította: Usztics Anna